Държавен вестник, бр. 103, 2025 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  103
екипировка. В случаите, когато е необходимо да борави с работната документация – 
технологични планове и схеми, горски карти, скици и други, работникът се консултира с прекия 
си ръководител. Работникът получава задачи и инструкции от прекия си ръководител и ги 
изпълнява под неговото ръководство и/или контрол. 
Лицата, придобили първа степен на професионална квалификация по професията 
„Стопанисване на горите“, са с нормално работно време и/или ненормирано, както и сезонно. 
Наемането и определянето на работното време се договаря с работодателя съобразно вида работа 
и метеорологичните условия при спазване на Кодекса на труда. 
 
2.2. Втора степен на професионална квалификация по професията 
Лицата, придобили втора степен на професионална квалификация по професията 
„Стопанисване на горите“, имат възможност да работят в държавните горски и ловни стопанства, 
горски разсадници, дивечовъдни участъци, отдадени за стопанисване на юридически лица, 
национални паркове, природни паркове, ловни сдружения и други предприятия и организации, 
занимаващи се с горски, ловни и преработвателни дейности. Дейностите на лицата, придобили 
втора степен, се извършват предимно на открито, както и в специализирани сгради спрямо 
характера на дейността. В своята професия лицата трябва да познават технологиите и методите, 
прилагани в горското и ловното стопанство, характерните особености на флората и фауната в 
Република България, основните технологии и методи, прилагани при стопанисване на горите и 
дивечът. Лицата трябва да познават, съхраняват и боравят с инструменти, използвани в горското 
стопанство, лесокултурната дейност, дърводобива, геодезични, таксационно-измервателни уреди 
и други. Да познават и прилагат основните методи и средства за защита на горите от пожари и 
вредители. 
При изпълнение на своята трудова дейност лицата трябва да могат да използват следните 
предмети и средства на труда: ловни съоръжения, капани, чакала, хранилки, ясли, солища, 
поилки, укрития за дребния дивеч и др. Лицата работят с препарати за профилактика и лечение 
на дивеча, ловно оръжие и боеприпаси, ловни принадлежности и уреди, транспортни средства, 
специална 
работна 
екипировка. 
Те 
осъществяват 
дейността 
си 
в 
съответствие 
с 
горскостопанските планове, ловностопанските планове, плановете за дейностите по опазване на 
горските територии от пожари, различните проекти и програми. Лицата познават, спазват и 
прилагат правните норми, свързани със специализираното законодателство – Закон за горите (ЗГ), 
Закон за лова и опазване на дивеча (ЗЛОД), Закон за защитените територии (ЗЗТ), Закон за 
рибарството и аквакултурите (ЗРА), Закон за лечебните растения (ЗЛР), Закон за биологичното 
разнообразие (ЗБР) и др. 
 
Лицата, придобили втора степен на професионална квалификация по професията 
„Стопанисване на горите“, са с нормално работно време и/или ненормирано, като се налага да се 
работи в почивни и празнични дни, както и в тъмната част на денонощието. Наемането и 
определянето на работното време се договаря с работодателя съобразно вида работа и 
метеорологичните условия при спазване на Кодекса на труда. 
2.3. Трета степен на професионална квалификация по професията 
Лицата, придобили трета степен на професионална квалификация по професията  
„Стопанисване на горите“, имат възможност да работят в държавните структури към МЗХ и ИАГ, 
държавните горски и ловни стопанства, учебно-опитни горски стопанства, горски разсадници, 
дивечовъдни участъци, отдадени за стопанисване на юридически лица, национални паркове, 
природни паркове, ловни сдружения и други предприятия и организации, занимаващи се с горски, 
ловни и преработвателни дейности. Дейностите на лицата, придобили трета степен, се извършват 
предимно на открито, както и в специализирани сгради спрямо характера на дейността. В своята 
професия лицата трябва да познават технологиите и методите, прилагани в горското и ловното 
стопанство, характерните особености на флората и фауната в Република България.